b"\n_START_ARTICLE_\nCelulozni etanol\n_START_PARAGRAPH_\nCelulozni etanol je vrsta biogoriva proizvedenega iz lesa, trave, in drugih rastlin vsebujo\xc4\x8dih celulozo. Encimi pretvorijo celulozo v sladkorje, ki potem fermentirajo v alkohol (etanol). Za proizvodnjo lahko uporabimo tudi prej neuporabne dele npr. ostanke pri koruzi, lesene ostanke in \xc5\xbeaganje, hitrorasto\xc4\x8do travo Miscanthus in Panicum virgatum in vrsto drugih rastlin. Za razliko alkohola iz sladkornega trsa ali koruze je lahko obseg proizvodnje dosti ve\xc4\x8dji in lahko prispevajo velik dele\xc5\xbe k svetovni porabi goriva. Vendar je proces proizvodnje celuloznega etanola dosti bolj zapleten.\n_START_SECTION_\nZgodovina\n_START_PARAGRAPH_\nFrancoski kemik Henri Braconnot je leta 1819 odkril, da se lahko celuloza pretvori (hidrolizira) v sladkorje z uporabo \xc5\xbeveplove kisline. Ta sladkor potem fermentira v alkohol. Prva komercialna proizvodnja se je za\xc4\x8dela leta 1898 v Nem\xc4\x8diji, leta 1910 tudi v Ameriki. Vendar so \xc5\xa1ir\xc5\xa1o proizvodnjo prekinili zaradi ekonomskih razlogov._NEWLINE_Nemci so uporabljali les kot surovino, proizvodnja je bila 7,6 litra na 100 kg lesenih ostankov. Sprva 68 litrov na tono, pozneje pa so pove\xc4\x8dali na 190 litrov na tono biomase._NEWLINE_Ameri\xc5\xa1ki predsednik George W. Bush, je januarja 2006 oznanil raz\xc5\xa1iritev industrije celuloznega etanola na 35 milijard am. galon (130 000 000 m3) do leta 2017. Maksimalna proizvodnja klasi\xc4\x8dnega etanola iz koruze naj bi bila 15 milijard am. galon (57 000 000 m3).\n_START_SECTION_\nPredpriprava\n_START_PARAGRAPH_\nLignoceluloza sestoji iz celuloze, hemiceluloze in lignina. Lignoceluloza je najbolj raz\xc5\xa1irjen material rastlin, vendar je uporaba tega materiala omejena zaradi trdne strukture. Celulozo je potrebno lo\xc4\x8diti od lignina in kristalne strukture, da se potem lahko izvaja hidroliza. Obstaja fizi\xc4\x8dni in kemi\xc4\x8dni na\xc4\x8din, za bolj\xc5\xa1e rezultate je potrebno uporabiti oba na\xc4\x8dina. Fizi\xc4\x8dno zmanj\xc5\xa1amo velikost, kemi\xc4\x8dno pa odstranimo ovire, tako da imajo lahko encimi dostop do celuloze za mikrobiol\xc5\xa1ko delovanje._NEWLINE_Danes obstajajo razli\xc4\x8dni na\xc4\x8din, hidroliza s kislino, obdelovanje s paro, raz\xc5\xa1iranje vlaken (fibrov) z amonijakom, predpriprava s sulfitom, alkalni na\xc4\x8din in predpriprava z ozonom. Poleg efektivenga izlo\xc4\x8danja celuloze, je potrebno omejiti tvorbo inhibitorskih produktov (furfural, HMF), ki lahko upo\xc4\x8dasnijo hidrolizo in fermentacijo._NEWLINE_Ve\xc4\x8dina procesov za predpripravo ni efektivna v suroviah z veliko lignina, kot biomasa iz gozda. uporablja se Organosolv in SPORL ('sulfite pretreatment to overcome recalcitrance of lignocellulose'), ki pretvorijo 90% celuloze."